"Ҳара еиҳарак ԥсшьара иаҳзаауа асасцәа Урыстәылантәи ауп. Арегионқәа зегьы рхаҭарнакцәа ахьеизо форумуп. Ҳара уи ҵыԥхгьы сынтәагьы ҳалахәын. Аус зцаҳурц ҳҭаху атуроператорцәеи атурагентцәеи ҳрацәажәартә алшара ыҟоуп, иааиуа ашықәс азы иаҳа ҳус алҵшәа аманы иҟаларц, ҳасасцәа рхыԥхьаӡара иацларц азы. Ас еиԥш аусмҩаԥгатә алахәхара еснагь иаҭахуп, ҳаӡбахә раҳаларц азы. Аԥсшьаҩцәа рхыԥхьаӡара ишацло иаразнак иумбаргьы, хымԥада, уи ацхыраара ҳнаҭоит. Иаҳҭаауа рхыԥхьаӡара еиҵахаӡом, хәыҷы-хәыҷ акәзаргьы, аизҳара иаҿуп", - иҳәеит Кәакасқьыр.
Шәачатәи Жәларбжьаратәи атуристтә форум SIFT-2019 Гәбаадәы имҩаԥысуеит абҵара 20 инаркны 22-нӡа. Ас еиԥш афорум мҩаԥыргоит 2013 шықәса раахиижьҭеи. Атуристтә форум ахь ааԥхьара рымоуп Урыстәыла аиҳабыра, Абанк Хада, Аҳәынҭқарратә Дума, Афедерациа ахеилак рхаҭарнакцәа. Афорум иалахәуп атуризм аусхк аҟны аус зуа.
Шәазыӡырҩла арадио Sputnik Аԥсны аефир.
Иара убас шәаԥхьар ҟалоит:
- Гәынба еиҭеиҳәеит Уфа атуристтә форум аҟны Аԥсны аганахьала аҳәарас иҟарҵаз
-
Ахба: асасааирҭақәа аӡын аԥсшьаҩцәа анрымам, русура зынӡа иааныркылар ииашам